pythainlp/thaigov-v2-corpus-22032023 huggingface dataset:
วันพฤหัสบดีที่ 2 กันยายน 2564
การรถไฟแห่งประเทศไทยเปิดเดินขบวนรถท้องถิ่นสายใต้เพิ่ม 2 ขบวน รองรับการเดินทางของประชาชน ให้เหมาะสมกับมาตรการของ ศบค. เริ่ม 1 กันยายน 2564 เป็นต้นไป
การรถไฟแห่งประเทศไทย (รฟท.) เปิดเดินขบวนรถท้องถิ่นเพิ่ม จำนวน 2 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ มีผลตั้งแต่วันที่ 1 กันยายน 2564 เป็นต้นไปจนกว่าจะมีคำสั่งเปลี่ยนแปลง
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ปรับมาตรการผ่อนคลายในจังหวัดควบคุมสูงสุดและเข้มงวด 29 จังหวัด (พื้นที่สีแดงเข้ม) ดังนั้น เพื่อดำเนินการตามแนวทางการผ่อนปรน และรองรับความต้องการเดินทางของผู้ใช้บริการรถไฟในเส้นทางสายใต้ การรถไฟฯ จึงได้พิจารณาเปิดเดินขบวนรถท้องถิ่นเพิ่ม จำนวน 2 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ มีผลตั้งแต่วันที่ 1 กันยายน 2564 เป็นต้นไปจนกว่าจะมีคำสั่งเปลี่ยนแปลง ดังนี้
ขบวนรถท้องถิ่นสายใต้ เปิดเดินขบวนรถเพิ่ม จำนวน 2 ขบวน
- ขบวนรถท้องถิ่นที่ 453/454 ยะลา - สุไหงโกลก - ยะลา
ขบวนรถที่ปรับเปลี่ยนสถานีต้นทาง/ปลายทาง จำนวน 4 ขบวน
- ขบวนรถท้องถิ่นที่ 447/448 สุราษฎร์ธานี - ยะลา - สุราษฎร์ธานี เปลี่ยนเป็นสุราษฎร์ธานี - สุไหงโกลก - สุราษฎร์ธานี
- ขบวนรถท้องถิ่นที่ 451/452 นครศรีธรรมราช - ยะลา - นครศรีธรรมราช เปลี่ยนเป็นนครศรีธรรมราช - สุไหงโกลก - นครศรีธรรมราช
ทั้งนี้ ในการปรับการให้บริการเดินรถในครั้งนี้ การรถไฟฯ ได้คำนึงถึงความสะดวกในการให้บริการประชาชน ควบคู่กับมาตรการเฝ้าระวังและป้องกันการแพร่ระบาดของไวรัสโควิด-19 ตามนโยบายของกระทรวงคมนาคม และกระทรวงสาธารณสุขอย่างเคร่งครัด โดยได้กำหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา พร้อมกับให้สแกนแอพพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอพพลิเคชันไทยชนะ ให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ ในพื้นที่ควบคุมสูงสุดและเข้มงวด สำหรับประชาชนที่ต้องการเดินทาง สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันอาทิตย์ที่ 5 ธันวาคม 2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2564 ครั้งที่ 4/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2564 ครั้งที่ 4/2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2564 ครั้งที่ 4/2564
วันนี้ (3 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2564 ครั้งที่ 4/2564 โดยมี นายจุลพงษ์ ทวีศรี รองปลัดกระทรวงอุตสาหกรรม และผู้บริหารกระทรวงอุตสาหกรรม เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม และผ่านระบบ Zoom Meeting
การประชุมในครั้งนี้ เป็นการรายงานเตรียมความพร้อมการจัดงานมอบรางวัลอุตสาหกรรม ประจำปี พ.ศ. 2564 ซึ่งจะจัดขึ้นในวันที่ 13 ธันวาคม 2564 ณ สโมสรทหารบก ซึ่งมี พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบรางวัล
วันอังคารที่ 5 เมษายน 2565
ครม.อนุมัติให้กรมชลประทาน ดำเนินโครงการอ่างเก็บน้ำคลองโพล้ จังหวัดระยอง กรอบวงเงิน 3,561 ล้านบาทช่วยเหลือพื้นที่เกษตรกรรมและการอุปโภคบริโภคในช่วงฤดูแล้งและเป็นแหล่งน้ำสำรอง
ครม.อนุมัติให้กรมชลประทาน ดำเนินโครงการอ่างเก็บน้ำคลองโพล้ จังหวัดระยอง กรอบวงเงิน 3,561 ล้านบาทช่วยเหลือพื้นที่เกษตรกรรมและการอุปโภคบริโภคในช่วงฤดูแล้งและเป็นแหล่งน้ำสำรองสนับสนุนพื้นที่อีอีซี
วันที่ 5 เมษายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติให้กระทรวงเกษตรและสหกรณ์ โดยกรมชลประทาน ดำเนินโครงการอ่างเก็บน้ำคลองโพล้ จังหวัดระยอง กำหนดแผนงานโครงการระยะเวลา 4 ปี ตั้งแต่ปีงบประมาณ 2565-2568 กรอบวงเงินงบประมาณ 3,561.62 ล้านบาท ที่ตั้งเขื่อนหัวงานของโครงการอยู่ในเขตหมู่ที่ 4 บ้านสีระมัน ตำบลห้วยทับมอญ อำเภอเขาชะเมา จังหวัดระยอง ซึ่งเป็นโครงการเพื่อบรรเทาความเดือดร้อนของประชาชนจากการขาดแคลนน้ำเพื่อการอุปโภค-บริโภค และเป็นแหล่งเก็บกักน้ำต้นทุนที่จะทำให้มีปริมาณน้ำไหลในคลองโพล้ตลอดทั้งปี โดยโครงการนี้อยู่ภายใต้โครงการพัฒนาแหล่งน้ำและการจัดการทรัพยากรน้ำรองรับเขตพัฒนาพิเศษภาคตะวันออก (อีอีซี)
ทั้งนี้จะสามารถเก็บกักน้ำในช่วงฤดูฝนได้ 40 ล้านลูกบาศก์เมตร สำหรับช่วยเหลือพื้นที่เกษตรกรรมและการอุปโภคบริโภคในช่วงฤดูแล้งของประชาชนที่อยู่ในเขตอำเภอเขาชะเมา จังหวัดระยอง จำนวน 30,000 ไร่ และช่วยบรรเทาอุทกภัยในช่วงฤดูน้ำหลากในเขตอำเภอแกลง จังหวัดระยอง ช่วยยกฐานะความเป็นอยู่ของประชาชนในเขตที่ได้รับประโยชน์จากโครงการให้ดีขึ้น เป็นแหล่งขยายเพาะพันธุ์ปลาและสัตว์น้ำจืดอื่นๆให้ประชาชนได้บริโภคและมีรายได้ เป็นแหล่งท่องเที่ยวของประชาชนในบริเวณพื้นที่โครงการและพื้นที่ใกล้เคียง และเป็นแหล่งน้ำสำรองสนับสนุนพื้นที่อีอีซี
อย่างไรก็ตามโครงการอ่างเก็บน้ำคลองโพล้ ไม่จัดอยู่ในประเภทหรือกิจการที่เข้าข่ายต้องจัดทำรายงานการประเมินผลกระทบสิ่งแวดล้อม เนื่องจากโครงการดังกล่าวมีพื้นที่ชลประทานไม่ถึง 80,000 ไร่ ไม่อยู่ในเขตพื้นที่ชั้นคุณภาพลุ่มน้ำชั้น 1 ไม่มีการผันน้ำข้ามลุ่มน้ำหลัก 25 ลุ่มน้ำ และการผันน้ำระหว่างประเทศ ไม่ได้ก่อสร้างประตูระบายน้ำในแม่น้ำสายหลัก 23 สาย และพื้นที่โครงการไม่ได้อยู่ในทะเบียนรายนามพื้นที่ชุ่มน้ำที่มีความสำคัญระดับนานาชาติและระดับชาติ แต่เนื่องจากพื้นที่ก่อสร้างบางส่วนอยู่ในเขตป่าเพื่อการอนุรักษ์โซน Cดังนั้น กรมชลประทานจึงได้จัดทำรายงานรายการข้อมูลสิ่งแวดล้อม (Environmental Checklist : EC) และได้มีการกำหนดแผนการป้องกัน แก้ไข และพัฒนาสิ่งแวดล้อม
วันอังคารที่ 26 เมษายน 2565
PM takes field trip to Songkhla to observe flood prevention and meets with local people
PM takes field trip to Songkhla to observe flood prevention and meets with local people
April 25, 2022, at 1115hrs, Prime Minister and Defense Minister Gen. Prayut Chan-o-cha, together with Minister of Tourism and Sports Phiphat Ratchakitprakarn, Minister of Labor Suchart Chomklin, and the delegation, traveled to Songkhla province to follow up and observe the implementation progress of H.M. King Rama IX’s royal initiative project on flood prevention in Hat Yai district through capacity enhancement of Phuminat Damri (Rama 1) Canal. Aside from flood mitigation in Hat Yai area, the canal area will also be used to contain water for use during the dry season.
At present, 92.10% of the project (phase 2) has been completed, i.e., construction of the 2nd water gate at the mouth of the canal which enables control of water volume into the canal; and widening the canal from 24 meters to 70 meters. Construction of reinforced concrete wall is also 90% completed. At this stage, the canal could drain water during the rainy season at the speed of 1,000 cubic meters/second. Once fully completed, up to 1,665 cubic meters of water volume will be drained per second.
The Prime Minister also emphasized preparedness, taking into account the lesson learned from the past flood situation, to effectively solve the problem, and mitigate people’s plight as much as possible. Water must also be properly managed to ensure sufficient water to be used during the dry season.
The Prime Minister and the delegation, then, stopped at Hat Yai’s Kimyong Market to meet with local sellers, and give them moral support to get through all the difficult situations. In turn, Kimyong Market sellers also gave back their moral support to the Prime Minister and wished for his healthiness.
วันพุธที่ 25 สิงหาคม 2564
สธ. รับมอบอุปกรณ์ทางการแพทย์ และเครื่องอุปโภค สู้ภัยโควิด 19
กระทรวงสาธารณสุข รับมอบอุปกรณ์ทางการแพทย์และเครื่องอุปโภค จากหน่วยงานภาคเอกชน อาทิ เครื่องให้ออกซิเจนด้วยอัตราการไหลสูง (High Flow) เครื่องช่วยหายใจ เครื่องผลิตออกซิเจน และเครื่องอุปโภค สนับสนุนการดำเนินงานสู้ภัยโควิด 19
กระทรวงสาธารณสุข รับมอบอุปกรณ์ทางการแพทย์และเครื่องอุปโภค จากหน่วยงานภาคเอกชน อาทิ เครื่องให้ออกซิเจนด้วยอัตราการไหลสูง (High Flow) เครื่องช่วยหายใจ เครื่องผลิตออกซิเจน และเครื่องอุปโภค สนับสนุนการดำเนินงานสู้ภัยโควิด 19 ในโรงพยาบาลสังกัดกระทรวงสาธารณสุข โรงพยาบาลบุษราคัม และโรงพยาบาลสนามทั่วประเทศ
วันนี้ (25 สิงหาคม 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุขและคณะผู้บริหาร รับมอบผลิตภัณฑ์ผ้าอนามัยโซฟี ให้กับโรงพยาบาลบุษราคัม และโรงพยาบาลสนามทั่วประเทศ จำนวน 765 กล่องจากMr.Yoshio Tatsuta ผู้จัดการฝ่ายการตลาดบริษัท ยูนิชาร์ม (ประเทศไทย) จำกัดและคณะ
โดยมีMr. Kazuya Nashida เอกอัครราชทูตวิสามัญผู้มีอำนาจเต็มแห่งญี่ปุ่น ประจำราชอาณาจักรไทยร่วมเป็นสักขีพยาน
นายอนุทินกล่าวว่า รัฐบาลไทยและรัฐบาลญี่ปุ่นมีสัมพันธไมตรีที่ดีต่อกันมาอย่างยาวนาน ล่าสุดประเทศไทยได้รับการบริจาควัคซีนแอสตร้าเซนเนก้าจากรัฐบาลญี่ปุ่น จำนวน 1.05 ล้านโดส ขอขอบคุณน้ำใจและมิตรไมตรีของรัฐบาลญี่ปุ่นที่มอบให้ อย่างไรก็ตามรัฐบาลไทยมีนโยบายฉีดวัคซีนโควิด 19 ให้กับทุกคนที่อยู่ในประเทศไทย รวมทั้งคนสัญชาติญี่ปุ่นที่ทำงานในประเทศไทยสามารถเข้ารับการฉีดวัคซีนตามนโยบายที่รัฐบาลได้จัดสรรไว้ เพื่อลดเจ็บป่วยรุนแรงและลดเสียชีวิต นอกจากนี้ต้องขอขอบคุณผู้มีจิตศรัทธาจากภาคเอกชนและประชาชนที่ร่วมกันต่อสู้กับโรคโควิด 19 นำอุปกรณ์ทางการแพทย์และเครื่องอุปโภคมามอบให้เพื่อสนับสนุนการดำเนินงานในการดูแลผู้ป่วย กระทรวงสาธารณสุขจะรีบดำเนินการจัดส่งไปยังโรงพยาบาลที่ท่านได้ประสงค์บริจาคไว้เพื่อนำไปใช้ดูแลประชาชนให้เกิดประโยชน์สูงสุดต่อไป
นอกจากนี้ ได้รับมอบอุปกรณ์ทางการแพทย์ จากสมาคมสำนักงานบัญชีคุณภาพและผู้มีจิตศรัทธา มอบเครื่องให้ออกซิเจนด้วยอัตราการไหลสูง (High Flow) จำนวน 7 เครื่อง ให้กับโรงพยาบาลสังกัดกระทรวงสาธารณสุข 7 แห่ง ได้แก่ โรงพยาบาลยโสธร โรงพยาบาลนครปฐม โรงพยาบาลบางจาก จังหวัดสมุทรปราการ โรงพยาบาลแห่งละ 1 เครื่อง โรงพยาบาลธัญญารักษ์ และโรงพยาบาลบางใหญ่ จังหวัดนนทบุรี แห่งละ 2 เครื่อง,สมาพันธ์สถานประกอบการเพื่อสุขภาพและผู้สูงอายุและคณะ มอบเครื่องช่วยหายใจชนิดควบคุมด้วยปริมาตรและความดันจำนวน 4 เครื่อง มูลค่า 1.6 ล้านบาท ให้กับโรงพยาบาล 4 แห่ง ได้แก่ โรงพยาบาลกระทุ่มแบน จังหวัดสมุทรสาครโรงพยาบาลพุทธโสธร จังหวัดฉะเชิงเทรา โรงพยาบาลสงฆ์ โรงพยาบาลโนนสูง จังหวัดนครราชสีมา, ครอบครัวมาลีนนท์มอบเครื่องผลิตออกซิเจน จำนวน 2 เครื่องมูลค่า 7 หมื่นบาท ให้กับโรงพยาบาลศรีธัญญา และกองทุนมิตรผล-บ้านปูสนับสนุนพัฒนาระบบบริการทางการแพทย์ทางไกล (Telemedicine) และอุปกรณ์ทางการแพทย์ มูลค่า 7.4 ล้านบาทให้กับโรงพยาบาลบ้านแพ้ว จ.สมุทรสาคร
******************************* 25 สิงหาคม 2564
***********************************************
วันอังคารที่ 28 กันยายน 2564
Govt Spokesperson: PM did not advise people to chase away flood and storm by praying
Govt Spokesperson: PM did not advise people to chase away flood and storm by praying
September 27, 2021,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the flash flood situation brought about by theTropical Storm Dianmu since September 23 until now. So far, there are 27 provinces that have been affected, while continued heavy rainfall is forecasted by the Thai Meteorological Department during September 26- October 2, especially in the 12 Central and Lower Central provinces, namely Uthai Thani, Chainat, Singh Buri, Angthong, Suphanburi, Ayutthaya, Lopburi, Pathum Thani, Nonthaburi, Samut Prakarn, Samut Sakhon, and Bangkok. Owners of houses, shops, companies, and cultivation/livestock areas located along the Chao Phraya River are strongly advised to be on alert, move their belongings to higher ground, and exercise caution in traveling along the river.
According to the Government Spokesperson, the Prime Minister has genuine concern over the wellbeing of flood-affected victims, and instructed concerned ministries and agencies to provide immediate assistance, especially to vulnerable areas, such as hospitals, schools, temples, religious sites, and other public spaces. He also conveyed his appreciation toward all concerned officials, military officers, volunteers, and rescue workers who have joined forces in helping out the people in this difficult situation.
The Government Spokesperson added that he had accompanied the Prime Minister in his most recent field trip to Sukhothai, and would like to clarify that the Prime Minister did not advise the local people to chase away flood and storm by praying. The Prime Minister only intended to provide moral support and boost their mental preparation against the difficult situation. He called on the public to be fair to the Prime Minister as he and the Government strives to implement all measures possible to alleviate everyone’s plights. The Prime Minister is also scheduled to take field trips to Chaiyaphum and other provinces this week
วันพฤหัสบดีที่ 16 มิถุนายน 2565
​โฆษกรัฐบาลเผย นายกฯ ปลื้มงาน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” เงินสะพัดเกือบ 600 ล้าน
เชื่อมั่นในศักยภาพผลิตภัณฑ์ชุมชน OTOP กำชับทุกหน่วยงานร่วมผลักดันสินค้าภูมิปัญญาไทยออกสู่ตลาดนานาชาติ
วันนี้ (16 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและยินดีที่ตลาดสินค้าผลิตภัณฑ์ชุมชนของไทยยังคึกคักในงาน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” ระหว่างวันที่ 4 – 12 มิถุนายน 2565 มียอดขายสินค้ารวมเกือบ 600 ล้านบาท เชื่อมั่นผลิตภัณฑ์ชุมชน หรือ OTOP (One Tambon One Product) ของไทยมีศักยภาพ สามารถพัฒนา และต่อยอดก่อนส่งออกตลาดต่างประเทศ
โฆษกประจำสำนักนายกรัฐมนตรี กล่าวว่า รัฐบาล โดยกระทรวงมหาดไทย ได้จัดงาน มหกรรมสินค้าผลิตภัณฑ์ชุมชน “OTOP Midyear 2022 : สุขช้อป สุขใจ สุขทั่วไทยไว้ในที่เดียว” ระหว่างวันที่ 4 – 12 มิถุนายน 2565 ณ ศูนย์แสดงสินค้าและการประชุมอิมแพ็คชาเลนเจอร์ 1-3 เมืองทองธานี ซึ่งประสบความสำเร็จ มีผู้ผลิตและผู้ประกอบการ OTOP ลงทะเบียนจำนวน 2,500 ราย รวม 25,000 ผลิตภัณฑ์ มียอดจำหน่าย 9 วันรวมกว่า 573 ล้านบาท มีสินค้าเป็นที่สนใจได้รับความนิยม อาทิ เสื้อผ้าและเครื่องแต่งกาย ของใช้และของตกแต่ง และอาหาร เป็นต้น
โดยการจัดครั้งนี้ ประสบความสำเร็จภายใต้การป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด ซึ่งมีประชาชนให้ความสนใจเข้าชมและเลือกซื้อสินค้ากว่า 164,130 คน บรรลุเป้าหมายการเพิ่มช่องทางจำหน่ายสินค้าผลิตภัณฑ์ OTOP จากชุมชนต่าง ๆ เพื่อส่งเสริมเศรษฐกิจฐานรากให้เกิดความเข้มแข็ง กระจายรายได้สู่ท้องถิ่น บรรเทาความเดือดร้อนของผู้ประกอบการจากวิกฤตการแพร่ระบาดของโควิด-19 ให้พี่น้องประชาชนมีคุณภาพชีวิตที่ดี อีกทั้งเป็นโอกาสพัฒนา ยกระดับผลิตภัณฑ์ OTOP โดยรัฐบาลได้สนับสนุนการเพิ่มมูลค่าสินค้าชุมชน และช่องทางการจำหน่ายเชิงรุกเพื่อโอกาสการส่งออกสู่ตลาดต่างประเทศ
“นายกรัฐมนตรีขอบคุณทุกหน่วยงานที่เกี่ยวข้องในการดำเนินงานตามแผนยุทธศาสตร์ของรัฐบาล ที่มุ่งเน้นการสร้างความเป็นธรรม ลดความเหลื่อมล้ำในสังคม และสร้างความเข้มแข็งทางเศรษฐกิจ ผ่านการส่งเสริมให้ประชาชนมีอาชีพ มีงานทำ และสร้างรายได้จากโครงการ OTOP โดยกำชับทุกหน่วยงานที่เกี่ยวข้อง ให้ความสำคัญผลักดันอัตลักษณ์ ความเป็นไทย ต่อยอดเพิ่มมูลค่า ผ่านผลิตภัณฑ์ชุมชนออกสู่ตลาดต่างชาติเพิ่มขึ้น ถือเป็นโอกาสขับเคลื่อน Soft Power ให้มีประสิทธิภาพไปพร้อม ๆ กับการสร้างเศรษฐกิจฐานรากของไทยให้มั่นคงและเข้มแข็งยิ่งขึ้น” นายธนกรฯ กล่าว
วันพฤหัสบดีที่ 10 มีนาคม 2565
“ชัยวุฒิ” ฝากคนดังพบถูกสวมรอยบัญชีโซเชียล แจ้งดีอีเอส-ตร.ทันที
“ชัยวุฒิ” ฝากคนดังพบถูกสวมรอยบัญชีโซเชียล แจ้งดีอีเอส-ตร.ทันที
“ชัยวุฒิ” รมว.ดีอีเอส ฝากถึงคนดัง-ดารา ระวังถูกสวมรอยโปรไฟล์โซเชียล หากพบถูกแอบอ้างตัวตนไปเปิดแอคเคาน์ปลอมหลอกลวงประชาชน วอนแจ้งมายังดีอีเอส สายด่วน 1212 หรือแจ้งความทันที เพื่อเร่งปิดกั้นบัญชีโซเชียลปลอม
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) เปิดเผยถึงแนวทางการถูกละเมิดเอาโปรไฟล์ของบุคคลมีชื่อเสียงไปแอบอ้างว่า ฝากไปยังดารา นักร้อง นักแสดง และบุคคลที่มีชื่อเสียงทุกคน ขอให้ท่านตรวจสอบบัญชีเฟซบุ๊ก และบัญชีโซเชียลต่างๆ อย่างสม่ำเสมอ ว่ามีคนนำรูป หรือนำชื่อไปใช้หรือไม่ ในทำ account ปลอม
“ถ้าถูกสวมรอยแอบอ้างตัวตน ไปเปิด account โซเชียลปลอมขึ้นมา แล้วไปหลอกลวงประชาชนไปสร้างความเสียหายและก็มีผลกระทบต่อชื่อเสียงของท่าน อยากให้ช่วยกันติดตามและถ้าพบว่ามี บัญชีปลอม มีคนเอารูปเอาชื่อท่านไปใช้โดยไม่ถูกต้อง ขอให้แจ้งมายังดีอีเอส ตำรวจไซเบอร์ หรือแจ้งความออนไลน์ได้ทันที พวกเราจะช่วยปิดกั้นและดำเนินคดีให้กับบัญชีปลอมให้หมดไป ฝากดารา นักแสดงทุกคนช่วยกันตรวจสอบด้วย” นายชัยวุฒิกล่าว
สำหรับช่องทางรับเรื่องร้องเรียน/แจ้งความ ได้แก่ ศูนย์รับเรื่องร้องเรียนปัญหาออนไลน์ 1212 ของกระทรวงดิจิทัลฯ สายด่วน 1441 ของตำรวจไซเบอร์ หรือแจ้งความออนไลน์ผ่านเว็บไซต์ศูนย์รับแจ้งความออนไลน์ในคดีอาชญากรรมทางเทคโนโลยี www.thaipoliceonline.com
******************
วันพุธที่ 24 สิงหาคม 2565
Cabinet approves prorogation of first ordinary session of National Assembly from Sep 19, 2022 onward
Cabinet approves prorogation of first ordinary session of National Assembly from Sep 19, 2022 onward
August 23, 2022, Deputy Government Spokesperson Traisuree Taisaranakul disclosed that the cabinet, in its meeting on August 23, 2022, approved the draft Royal Decree on prorogation of first ordinary session of National Assembly, B.E. … (from Sep 19, 2022 onward).
The approval was made in accordance with Section 121 of the Constitution of the Kingdom of Thailand, which prescribes that each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
The first ordinary session of National Assembly for B.E. 2565 (2022) was convoked on May 22, 2022, and will end its 120-day period on September 18, 2022. It is, therefore, appropriate for the first annual ordinary session of the National Assembly to be prorogued from September 19, 2022 onward.
วันพฤหัสบดีที่ 21 กรกฎาคม 2565
กรมศุลกากรเตือน “การนำเข้ากัญชาต้องผ่านพิธีการศุลกากร” หากลักลอบนำเข้าหรือนำเข้ามาโดยไม่มีใบอนุญาต อาจได้รับโทษทั้งจำทั้งปรับ
กรมศุลกากรเตือนประชาชนที่มีความประสงค์จะนำเข้ากัญชา จะต้องผ่านพิธีการศุลกากรให้ถูกต้อง หากลักลอบนำเข้า หรือ การนำเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ถือเป็นความผิดตามกฎหมายศุลกากร ซึ่งมีโทษทั้งจำทั้งปรับ
กรมศุลกากรเตือนประชาชนที่มีความประสงค์จะนำเข้ากัญชา จะต้องผ่านพิธีการศุลกากรให้ถูกต้อง หากลักลอบนำเข้า หรือ การนำเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ถือเป็นความผิดตามกฎหมายศุลกากร ซึ่งมีโทษทั้งจำทั้งปรับ
นายชัยยุทธ คำคุณ ที่ปรึกษาด้านระบบควบคุมทางศุลกาการ ในฐานะโฆษกกรมศุลกากร เปิดเผยว่า ตามที่กระทรวงสาธารณสุข ได้ออกประกาศเรื่อง ระบุชื่อยาเสพติดให้โทษในประเภท 5 พ.ศ. 2565 โดยมีผลบังคับใช้ตั้งแต่วันที่ 9 มิถุนายน 2565 โดยมีสาระสำคัญให้ กัญชา กัญชงไม่เป็นยาเสพติด ยกเว้นสารสกัดที่มีสาร THC เกิน 0.2% โดยน้ำหนัก ยังคงเป็นยาเสพติด นั้น แม้ว่า กัญชา กัญชง จะไม่เป็นยาเสพติดดังกล่าวข้างต้น แต่หากมีการนำเข้า ผู้นำเข้าจะต้องผ่านพิธีการทางศุลกากรและปฏิบัติตามกฎหมายที่เกี่ยวข้อง ซึ่งรวมถึงประกาศของกรมวิชาการเกษตรที่ได้ออกประกาศควบคุมนำเข้าเมล็ดพันธุ์กัญชาและควบคุมป้องกันโรคและแมลงศัตรูพืชที่ติดมากับเมล็ดพันธุ์อย่างเข้มงวด
ที่ผ่านมาพบว่ายังมีการลักลอบนำเข้าเมล็ดพันธุ์กัญชา และต้นกล้ากัญชาเป็นจำนวนมาก โดยเฉพาะตามตะเข็บชายแดนไทย ซึ่งหากนำเข้ามาโดยไม่ผ่านพิธีการทางศุลกากร หรือนำเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ผู้นำเข้าอาจได้รับโทษตามพระราชบัญญัติศุลกากร พ.ศ. 2560 กล่าวคือ
กรณีแรก หากเป็นการนำเข้ามาในประเทศไทยโดยไม่ผ่านพิธีการศุลกากร ถือเป็นความผิดฐานลักลอบหนีศุลกากร ตามพระราชบัญญัติศุลกากร มาตรา 242 ซึ่งมีอัตราโทษจำคุกไม่เกิน 10 ปี หรือปรับไม่เกินสี่เท่าของราคาของรวมอากรกรณีที่สอง หากนำเข้ามาโดยผ่านช่องทางศุลกากร แม้ปัจจุบันกัญชาจะถูกปลดจากการเป็นยาเสพติดประเภท 5 ตามประมวลกฎหมายยาเสพติด พ.ศ. 2564 แล้ว แต่การนำเข้ายังต้องคำนึงถึงกฎหมายอื่นที่เกี่ยวข้อง คือ พระราชบัญญัติพันธุ์พืช พ.ศ. 2518 และพระราชบัญญัติกักพืช พ.ศ. 2507 ดังนั้น กัญชายังถือเป็นสินค้าควบคุมการนำเข้า ซึ่งหากไม่ได้ปฏิบัติตามกฎหมายที่เกี่ยวข้องหรือได้รับอนุญาตก่อนที่จะนำเข้ามาในประเทศไทย อาจเป็นความผิดฐานหลีกเลี่ยงข้อห้าม ข้อกำกัด ตามพระราชบัญญัติศุลกากร มาตรา 244 มีอัตราโทษจำคุกไม่เกิน 10 ปี หรือปรับไม่เกิน 500,000 บาท (ห้าแสนบาท)
โฆษกกรมศุลกากร กล่าวว่า สำหรับประชาชนที่มีความประสงค์จะนำเข้ากัญชา จะต้องผ่านพิธีการศุลกากรและปฎิบัติตามกฎหมายที่เกี่ยวข้อง หากลักลอบนำเข้า หรือ นำเข้ามาโดยผ่านพิธีการศุลกากรแต่ไม่มีใบอนุญาตจากหน่วยงานที่เกี่ยวข้อง ถือเป็นความผิดตามพระราชบัญญัติศุลกากร พ.ศ. 2560 มีโทษทั้งจำทั้งปรับ และหากนำกัญชาออกนอกประเทศซึ่งประเทศเหล่านั้นยังกำหนดให้กัญชายังเป็นพืชที่ผิดกฎหมาย อาทิ เกาหลีใต้ ญี่ปุ่น เวียดนาม อินโดนีเซีย สิงค์โปร์ มาเลเซีย อาจมีโทษทั้งจำทั้งปรับ หรือโทษสูงสุดคือประหารชีวิต จึงขอให้ศึกษากฎหมายของต่างประเทศให้ดีก่อนจะนำติดตัวออกหรือส่งออกไปต่างประเทศ
วันศุกร์ที่ 10 กันยายน 2564
กสร. มุ่งมั่นยกระดับการให้บริการสู่ความเป็นเลิศ คว้า 5 รางวัลระดับประเทศ ด้านการพัฒนาองค์กรและการให้บริการ
กรมสวัสดิการและคุ้มครองแรงงานคว้า 3 รางวัลเลิศรัฐจากสำนักงาน ก.พ.ร. และ 2 รางวัลศูนย์ราชการสะดวก (Government Easy Contact Center : GECC) จากสำนักงานปลัดสำนักนายกรัฐมนตรีร่วมกับสำนักงาน ก.พ.ร. ประจำปี 2564 ตอกย้ำองค์กรแห่งความเป็นเลิศด้านการบริการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.)กล่าวว่า จากความมุ่งมั่นของกรมสวัสดิการและคุ้มครองแรงงานในการพัฒนาองค์กรและพัฒนาระบบการให้บริการประชาชน เพื่อขับเคลื่อนระบบราชการให้มีขีดสมรรถนะสูงและเทียบเท่าสากล โดยยึดประชาชนเป็นศูนย์กลาง เปิดโอกาสให้ประชาชนเข้ามามีส่วนร่วม พร้อมบริหารราชการด้วยนวัตกรรมและเทคโนโลยีดิจิทัลซึ่งในปีงบประมาณ พ.ศ. 2564กรมจึงได้รับรางวัลด้านการพัฒนาองค์กรและการให้บริการในระดับประเทศ รวมจำนวน ทั้งสิ้น 5 รางวัล ประกอบด้วย รางวัลเลิศรัฐ 1) สาขาการบริหารราชการแบบมีส่วนร่วม ระดับดีเด่น ประเภทรางวัลสัมฤทธิผลประชาชนมีส่วนร่วม จากผลงาน นิคมอุตสาหกรรมต้นแบบ GOOD LABOUR PRACTICES : GLP โดยผ่านกลไกการบริหารแบบมีส่วนร่วม 2) สาขาการบริการภาครัฐ ระดับดี ประเภทพัฒนาการบริการ จากผลงาน "TLS" "GLP": คุ้มครองสิทธิพัฒนาคุณภาพชีวิตแรงงาน และ 3) สาขาการบริหารราชการแบบมีส่วนร่วม ระดับดี ประเภทรางวัลเปิดใจใกล้ชิดประชาชนสำหรับรางวัลเลิศรัฐเป็นรางวัลที่สำนักงานคณะกรรมการพัฒนาระบบราชการมอบให้หน่วยงานภาครัฐที่มีผลการพัฒนาคุณภาพการให้บริการเพื่อประชาชนได้รับบริการที่สะดวก รวดเร็ว โปร่งใส
เป็นธรรมและเป็นที่พึงพอใจ รวมทั้งกระตุ้นและส่งเสริมการมีส่วนร่วมของประชาชนในการบริหารราชการให้เกิดผลในทางปฏิบัติอย่างเป็นรูปธรรม เพื่อส่งเสริมการยกระดับประสิทธิภาพการให้บริการภาครัฐในการอำนวยความสะดวกประชาชนให้มีคุณภาพชีวิตที่ดีขึ้น
อธิบดี กสร.กล่าวเพิ่มเติมว่า พร้อมกันนี้หน่วยงานของกรมสวัสดิการและคุ้มครองแรงงาน ได้แก่ สำนักงานสวัสดิการและคุ้มครองแรงงานจังหวัดหนองคาย และสำนักงานสวัสดิการและคุ้มครองแรงงานจังหวัดลำปางยังคว้า 2 รางวัลศูนย์ราชการสะดวก (Government Easy Contact Center : GECC) ระดับพื้นฐาน จากสำนักงานปลัดสำนักนายกรัฐมนตรีร่วมกับสำนักงานคณะกรรมการพัฒนาระบบราชการ สำหรับ 5 รางวัล ด้านการพัฒนาองค์กรและการให้บริการในระดับประเทศที่ กสร. ได้รับในครั้งนี้ เป็นการตอกย้ำให้เห็นถึงความมุ่งมั่นของกรมในการให้บริการประชาชน โดยมุ่งเน้นการอำนวยความสะดวกอย่างมีมาตรฐานและมีระบบการทำงานที่เชื่อมโยงร่วมกัน พร้อมให้บริการประชาชนด้วยใจ เพื่อให้ประชาชนได้รับความสะดวก รวดเร็ว และเข้าถึงง่าย ทั้งนี้ กรมสวัสดิการและคุ้มครองแรงงานจะขับเคลื่อนการพัฒนามาตรฐานการให้บริการอย่างต่อเนื่องและยั่งยืนต่อไป
วันพฤหัสบดีที่ 9 ธันวาคม 2564
บริษัท ท่าอากาศยานไทย จำกัด (มหาชน) เปิดเผยช่วง 2 เดือนที่ผ่านมา มีปริมาณเที่ยวบินเพิ่มขึ้น 10% รับเปิดประเทศ ลุ้นผู้โดยสารฟื้นตัวต่อเนื่อง
...
บริษัท ท่าอากาศยานไทย จำกัด (มหาชน) (ทอท.) กระทรวงคมนาคม เปิดเผยว่า นโยบายเปิดประเทศต้อนรับนักท่องเที่ยว เมื่อวันที่ 1 พฤศจิกายน 2564 ที่ผ่านมา ส่งผลให้แนวโน้มการเดินทางเริ่มทยอยฟื้นตัวอย่างมีนัยยะสำคัญ จากข้อมูลสถิติตารางการบิน (Slot) ช่วงระหว่างวันที่ 1 พฤศจิกายน - 31 ธันวาคม 2564 พบว่า ทอท. มียอดจองตารางการบินระหว่างประเทศเพิ่มขึ้น 10% รวม 1,518 เที่ยวบิน โดยมี Slot ที่ได้รับการยืนยันแล้วทั้งสิ้น 17,132 เที่ยวบิน เพิ่มจากยอดจอง Slot เดิมอยู่ที่ 15,614 เที่ยวบิน สะท้อนความต้องการเดินทางในฤดูกาลท่องเที่ยว (High season) ที่มีแนวโน้มเพิ่มสูงขึ้นในช่วงสิ้นปี โดย ทอท. พบว่าในเดือนธันวาคมมียอดการยืนยัน Slot เพิ่มขึ้นราว 24% เมื่อเทียบกับเดือนพฤศจิกายน แบ่งเป็น Slot ที่ได้รับการยืนยันในเดือนพฤศจิกายน มีจำนวน 7,649 เที่ยวบินและ Slot ที่ได้รับการยืนยันในเดือนธันวาคม จำนวน 9,483 เที่ยวบิน สอดคล้องกับปริมาณเที่ยวบินที่เริ่มฟื้นตัวได้อย่างต่อเนื่อง จากข้อมูลสถิติเที่ยวบินในช่วงสัปดาห์แรกของเดือนนี้ ระหว่างวันที่ 1 - 8 ธันวาคม 2564 มีปริมาณเที่ยวบินทั้งหมด 2,159 เที่ยวบิน คิดเป็น 270 เที่ยวบิน/วัน เพิ่มขึ้น 7.6% เมื่อเปรียบเทียบกับค่าเฉลี่ยในเดือนพฤศจิกายนซึ่งอยู่ที่ประมาณ 251 เที่ยวบิน/วัน
วันจันทร์ที่ 8 สิงหาคม 2565
ปลัด สธ. เปิดอาคารผู้ป่วยนอก รพ.สมเด็จพระเจ้าตากสินมหาราช รองรับการขยายบริการ ลดความแออัด ลดระยะเวลารอคอย
ปลัดกระทรวงสาธารณสุข เปิดอาคารผู้ป่วยนอกโรงพยาบาลสมเด็จพระเจ้าตากสินมหาราช จังหวัดตาก รองรับการขยายบริการให้ผู้ป่วยได้รับการบริการที่มีคุณภาพ ปลอดภัย ลดความแออัด และลดระยะเวลารอคอย
ปลัดกระทรวงสาธารณสุข เปิดอาคารผู้ป่วยนอกโรงพยาบาลสมเด็จพระเจ้าตากสินมหาราช จังหวัดตาก รองรับการขยายบริการให้ผู้ป่วยได้รับการบริการที่มีคุณภาพ ปลอดภัย ลดความแออัด และลดระยะเวลารอคอย
วันนี้ (8 สิงหาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์ภูวเดช สุระโคตร ผู้ช่วยปลัดกระทรวงสาธารณสุข นายแพทย์ศักดา อัลภาชน์ ผู้ช่วยปลัดกระทรวงสาธารณสุข นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 นายแพทย์ชิโนรส ลี้สวัสดิ์ สาธารณสุขนิเทศก์ เขตสุขภาพที่ 2 และคณะผู้บริหาร ร่วมเปิดอาคารผู้ป่วยนอกโรงพยาบาลสมเด็จพระเจ้าตากสินมหาราช จังหวัดตาก
นายแพทย์เกียรติภูมิ กล่าวว่า โรงพยาบาลสมเด็จพระเจ้าตากสินมหาราช เป็นโรงพยาบาลทั่วไป ขนาด 310 เตียงเป็นโรงพยาบาลแม่ข่ายในการรักษาพยาบาลผู้ป่วยในจังหวัดตากและจังหวัดใกล้เคียง นอกจากนี้ ยังทำหน้าที่ส่งต่อผู้ป่วยไปยังโรงพยาบาลศูนย์ในเขตสุขภาพที่ 2 ในกรณีที่ไม่สามารถรักษาในโรงพยาบาลได้ จึงจำเป็นต้องพัฒนาทั้งด้านคุณภาพบริการและโครงสร้างพื้นฐาน อาคารสถานที่ให้ได้มาตรฐาน ตามนโยบายของกระทรวงที่ต้องการให้ประชาชนได้รับบริการทางการแพทย์ที่มีคุณภาพ สะดวก รวดเร็ว ปลอดภัย ลดความแออัด ลดระยะเวลารอคอย โดยได้สนับสนุนทรัพยากรที่จำเป็นต่อการจัดระบบบริการสุขภาพและการรักษาพยาบาลให้มีประสิทธิภาพสูงสุด และสร้างหลักประกันคุณภาพให้ครอบคลุมประชาชนทุกกลุ่ม โดยยึดผู้รับบริการเป็นศูนย์กลาง อาคารผู้ป่วยนอกหลังนี้นับว่าเป็นส่วนสำคัญที่จะช่วยเพิ่มศักยภาพและคุณภาพบริการของโรงพยาบาลให้ดียิ่งขึ้น
สำหรับอาคารผู้ป่วยนอก เป็นอาคารคอนกรีตเสริมเหล็ก 6 ชั้น มีชั้นใต้ดิน โครงสร้างต้านแผ่นดินไหวได้ พื้นที่ใช้สอยประมาณ 18,042 ตารางเมตร ก่อสร้างแล้วเสร็จและเปิดใช้งานตั้งแต่เดือนมีนาคม 2563 เป็นต้นมา ให้บริการผู้ป่วยนอก งานตรวจรักษาทั่วไป งานตรวจทางคลินิก งานสนับสนุนต่างๆ พร้อมสิ่งแวดล้อมที่ดี สะอาดปลอดภัย สามารถรองรับจำนวนผู้มารับบริการที่เพิ่มขึ้น และลดความแออัดได้อย่างดี ส่งผลให้ผู้รับบริการมีความพึงพอใจมากยิ่งขึ้น
************************************ 8 สิงหาคม 2565
วันจันทร์ที่ 1 พฤศจิกายน 2564
วันแรกของการเพิ่มวงเงินสนับสนุนโครงการคนละครึ่ง ระยะที่ 3 จำนวน 1,500 บาทต่อคน
ในวันนี้ (วันจันทร์ที่ 1 พฤศจิกายน 2564) กระทรวงการคลังได้เพิ่มวงเงินสนับสนุนให้แก่ผู้ได้รับสิทธิโครงการคนละครึ่ง ระยะที่ 3 รอบที่ 3 จำนวน 1,500 บาทต่อคน โดยนำไปรวมกับวงเงินสิทธิคงเหลือจากรอบที่ 1 และรอบที่  2 โดยอัตโนมัติ
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในวันนี้ (วันจันทร์ที่ 1 พฤศจิกายน 2564) กระทรวงการคลังได้เพิ่มวงเงินสนับสนุนให้แก่ผู้ได้รับสิทธิโครงการคนละครึ่ง ระยะที่ 3 รอบที่ 3 จำนวน 1,500 บาทต่อคน โดยนำไปรวมกับวงเงินสิทธิคงเหลือจากรอบที่ 1 และรอบที่ 2 โดยอัตโนมัติรวมเป็นวงเงินสิทธิที่ได้รับจำนวนทั้งสิ้น4,500 บาทต่อคนตลอดระยะเวลาโครงการ นอกจากนี้ สิทธิที่คงเหลือกว่า 1.19 แสนสิทธิ ที่กระทรวงการคลังได้นำมาเปิดให้ประชาชนลงทะเบียนเข้าร่วมโครงการในวันนี้ตั้งแต่เวลา 06.00 น. ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” ได้มีประชาชนให้ความสนใจลงทะเบียนเข้าร่วมโครงการเต็มจำนวนสิทธิดังกล่าวแล้วตั้งแต่ก่อนเวลา 09.00 น. โดยประชาชนที่ลงทะเบียนและมีคุณสมบัติครบถ้วนในวันนี้จะได้รับสิทธิวงเงินรวมทั้งสิ้น 4,500 บาทต่อคนเช่นเดียวกัน ซึ่งผู้ได้รับสิทธิโครงการคนละครึ่ง ระยะที่ 3 ทั้งหมดสามารถใช้สิทธิได้จนถึงวันที่ 31 ธันวาคม 2564
สำหรับความคืบหน้าข้อมูลการใช้จ่ายล่าสุด ณ วันที่ 31ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจำนวน 25.63ล้านรายโดยมียอดการใช้จ่ายสะสมรวม 119,192.2ล้านบาท แบ่งเป็นเงินที่ประชาชนจ่ายสะสม 60,600.7 ล้านบาท และรัฐร่วมจ่ายสะสม 58,591.5 ล้านบาท และข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด (1 พฤศจิกายน2564 เวลา 8.00 น.) โครงการคนละครึ่ง ระยะที่ 3 มีการใช้จ่ายสะสมประมาณ 1,004ล้านบาท แบ่งเป็นเงินที่ประชาชนใช้จ่าย 518.9 ล้านบาท และรัฐร่วมจ่าย 485.1 ล้านบาท
สำนักงานเศรษฐกิจการคลัง  halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 21 มีนาคม 2565
โฆษกรัฐบาลเผย “นายกฯ” สนับสนุน การนำวิจัยและพัฒนายาและเวชภัณฑ์ เพื่อให้ผู้ป่วยโควิด -19 ในไทย เข้าถึงการรักษาที่ดีที่สุด โดย สธ. ยืนยัน “ฟาวิพิราเวียร์” มีประสิทธิภาพในการรักษา
โฆษกรัฐบาลเผย “นายกฯ” สนับสนุน การนำวิจัยและพัฒนายาและเวชภัณฑ์ เพื่อให้ผู้ป่วยโควิด -19 ในไทย เข้าถึงการรักษาที่ดีที่สุด โดย สธ. ยืนยัน “ฟาวิพิราเวียร์” มีประสิทธิภาพในการรักษาผู้ป่วยโควิด – 19
วันนี้ (21 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำให้ความสำคัญกับการดูแลรักษาผู้ป่วยโควิด – 19 เน้นคำถึงถึงทุกปัจจัยอย่างครอบคลุม ทั้งประสิทธิภาพ ความปลอดภัย ความสามารถในการจัดหาเวชภัณฑ์ การจัดระบบบริการรองรับผู้ป่วยให้สามารถเข้ารับการรักษาได้อย่างทั่วถึง ทั้งนี้ ในคราวการประชุมศูนย์บริหารสถานการณ์โควิด-19 ที่ผ่านมา นายกรัฐมนตรีในฐานะผู้อำนวยการ ศบค. ยังกำชับให้ หน่วยงานที่เกี่ยวข้อง ติดตามประสิทธิภาพเวชภัณฑ์ ทั้งวัคซีนและยารักษา โดยเฉพาะให้สำรวจงานวิจัยและการพัฒนา เพื่อนำมาขึ้นทะเบียน สำหรับประชาชนได้ใช้เพิ่มเติม เพื่อส่งเสริมระบบสาธารณสุขไทยมีความเข้มแข็ง พร้อมรับมือกับสถานการณ์การแพร่ระบาดและผู้ป่วยโควิด – 19 ด้วย
ทั้งนี้ กระทรวงสาธารณสุข ยืนยันถึงประสิทธิภาพ “ยาฟาวิพิราเวียร์” ที่ใช้ในการดูแลรักษาผู้ป่วยโควิด – 19 ที่ผ่านการขึ้นทะเบียนกับ อย.ในการรักษาไข้หวัดใหญ่ พบว่าผู้ป่วยหลายรายมีอาการดีขึ้น มีผลการรักษาที่ดี ผู้เชี่ยวชาญด้านการรักษาและควบคุมป้องกันโรคจึงพิจารณาให้นำยาฟาวิพิราเวียร์มาใช้ในการดูแลรักษาผู้ป่วยโควิด – 19 ประกอบกับไทยเองสามารถจัดหายาฟาวิพิราเวียร์จำนวนมากได้ในราคาที่ไม่แพง ยืนยันว่าไม่มีการนำยาที่ไม่มีประสิทธิภาพ หรือเป็นอันตรายมาใช้ในการรักษาผู้ป่วย
สำหรับผู้ติดเชื้อโควิด - 19 รายใหม่วันนี้ รวม 23,441 ราย จำแนกเป็นผู้ป่วยจากในประเทศ 23,403 ราย ผู้ป่วยมาจากต่างประเทศ 38 ราย ผู้ป่วยสะสม 1,153,975 ราย (ตั้งแต่ 1 มกราคม 2565) หายป่วยกลับบ้าน 23,153 ราย หายป่วยสะสม 944,243 ราย (ตั้งแต่ 1 มกราคม 2565) ผู้ป่วยกำลังรักษา 240,339 ราย เสียชีวิต 88 ราย ล่าสุดการให้บริการวัคซีน โควิด-19 สะสมอยู่ที่ 127,399,154 โดส เข็มที่ 1 ฉีดสะสม 54,881,358 โดส เข็มที่ 2 ฉีดสะสม 50,102,809 โดส เข็มที่ 3 ฉีดสะสม 20,440,649 โดส เข็มที่ 4 ฉีดสะสม 1,974,338 โดส
…………………………
วันอังคารที่ 2 สิงหาคม 2565
ครม. อนุมัติงบ 1,249 ลบ. โครงการ “พัฒนาอาชีพเสริม เพิ่มรายได้ให้ชุมชนดีพร้อม” คาดเกิดมูลค่าทางเศรษฐกิจกว่าหมื่นล้านบาท
.....
ที่ประชุม ครม. (2 ส.ค. 65) เห็นชอบในหลักการโครงการ “พัฒนาอาชีพเสริม เพิ่มรายได้ให้ชุมชนดีพร้อม” และอนุมัติงบประมาณรายจ่ายประจำปี 65 งบกลางรายการสำรองจ่ายเพื่อกรณีฉุกเฉินหรือจำเป็น สำหรับเป็นค่าใช้จ่ายในการดำเนินโครงการ วงเงิน 1,249 ล้านบาท
.
โดยกระทรวงอุตสาหกรรมเป็นหน่วยงานหลักในการดำเนินโครงการ มีระยะเวลาดำเนินการ 3 เดือน (ก.ค. - ก.ย. 65) ซึ่งดำเนินการผ่านศูนย์ส่งเสริมอุตสาหกรรมภาค 12 แห่ง และกรุงเทพฯ แบ่งออกเป็น 4 หลักสูตร ประกอบด้วย
.
หลักสูตรที่ 1 พัฒนาทักษะอาชีพพื้นฐานด้านการผลิต เช่น กลุ่มอาชีพการทำของใช้ในครัวเรือน ไม้กวาดทางมะพร้าว น้ำยาล้างจ้าน เป็นต้น
.
หลักสูตรที่ 2 พัฒนาทักษะอาชีพพื้นฐานด้านการบริการ เช่น กลุ่มอาชีพช่าง ซ่อมอุปกรณ์อิเล็กทรอนิกส์ ซ่อมรถ ซ่อมแอร์ ช่างเย็บผ้า ตัดผม เป็นต้น
.
หลักสูตรที่ 3 พัฒนาด้านผลิตภัณฑ์และบรรจุภัณฑ์ เพื่อถ่ายทอดองค์ความรู้ด้านการพัฒนาผลิตภัณฑ์และบรรจุภัณฑ์หรืออัตลักษณ์และแบรนด์สินค้า
.
หลักสูตรที่ 4 พัฒนาต่อยอดทักษะที่จำเป็นต่อการประกอบธุรกิจ เช่น การบริหารจัดการเงินในภาคครัวเรือนหรือภาคธุรกิจ การจัดทำแผนธุรกิจ การบัญชี การตลาด เป็นต้น
.
สำหรับกลุ่มเป้าหมายนั้น จะเป็นคนในชุมชนที่ได้รับผลกระทบจากโรคโควิด-19 ได้แก่ ผู้ประกอบการ OTOP กลุ่มวิสาหกิจชุมชน ผู้ที่ถูกเลิกจ้างงานและกลับคืนถิ่น ประมาณ 700,000 คน
.
นอกจากนี้ ชุมชนราว 400 แห่งทั่วประเทศก็จะได้รับการส่งเสริมและพัฒนาเศรษฐกิจและสังคมให้มีความเข้มแข็งเช่นกัน คาดว่าผลสำเร็จของโครงการดังกล่าว จะก่อให้เกิดมูลค่าทางเศรษฐกิจไม่น้อยกว่า 12,490 ล้านบาท
#ไทยคู่ฟ้า #ร่วมต้านโควิด19
-------------------
วันจันทร์ที่ 24 มกราคม 2565
กรมการขนส่งทางบก เตือนระวังมิจฉาชีพหลอกทำใบขับขี่ปลอมบนโลกออนไลน์ ย้ำการทำใบขับขี่ต้องดำเนินการด้วยตนเองที่สำนักงานขนส่งเท่านั้น
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า ปัจจุบันมีกลุ่มมิจฉาชีพแอบอ้างว่ารับทำและจัดหาใบอนุญาตขับรถบนโลกออนไลน์ โดยไม่ต้องอบรมหรือทดสอบ เพียงแค่จ่ายเงินก็รอรับใบอนุญาตขับรถที่บ้านได้เลย ซึ่งไม่เป็นความจริง ขั้นตอนการขอรับใบอนุญาตขับรถทุกชนิดมีมาตรฐานเดียวกันทั่วประเทศ คือ ผู้ขอรับใบอนุญาตขับรถต้องดำเนินการด้วยตนเองทุกขั้นตอนที่สำนักงานขนส่ง ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ดังนั้น หากพบเห็นการโฆษณารับทำใบอนุญาตขับรถโดยไม่ต้องมีขั้นตอนการอบรมหรือทดสอบ ขอให้สันนิษฐานว่าเป็นมิจฉาชีพ และอย่าหลงเชื่อโอนเงินไปให้กลุ่มมิจฉาชีพโดยเด็ดขาด ซึ่งขณะนี้กรมการขนส่งทางบกได้ให้เจ้าหน้าที่รวบรวมหลักฐานเพื่อดำเนินการแจ้งความดำเนินคดีกับมิจฉาชีพที่มีพฤติกรรมดังกล่าว เพื่อลดความสูญเสียทรัพย์สินของพี่น้องประชาชน
รองอธิบดีกรมการขนส่งทางบก กล่าวเพิ่มเติมว่า ลักษณะพฤติการณ์ของมิจฉาชีพเหล่านี้ จะสร้างบัญชีไลน์ปลอม เฟซบุ๊กปลอม แอบอ้างตั้งชื่อเป็น กรมการขนส่งทางบก หรือ Department of Land Transport (DLT) รับทำใบอนุญาตขับรถทางออนไลน์ มีการเรียกค่าใช้จ่ายในการทำใบอนุญาตขับรถ 2,000 - 12,000 บาท ตามประเภทของรถ และจะต้องส่งข้อมูลส่วนบุคคล รูปถ่ายบัตรประชาชน ที่อยู่ และเบอร์โทรติดต่อ เพื่ออ้างว่านำข้อมูลเข้าระบบ และหากสอบถามข้อมูลเพิ่มเติมก็มักจะอ้างว่าเป็นเจ้าหน้าที่ของกรมการขนส่งทางบก เพื่อหลอกให้หลงเชื่อและโอนเงินให้ในที่สุด ซึ่งผู้ที่หลงเชื่อเมื่อจ่ายไปแล้วมิจฉาชีพมักเงียบหายหรือได้รับใบอนุญาตขับรถปลอม ซึ่งหากนำไปใช้จะมีความผิดตามกฎหมายอาญา อีกทั้งเสี่ยงต่อการถูกนำข้อมูลส่วนตัวไปแอบอ้างทำธุรกรรมที่ผิดกฎหมาย แอบอ้างนำข้อมูลไปกู้เงินออนไลน์ รวมไปถึงการนำไปในก่อคดีอาชญากรรมร้ายแรงได้
ทั้งนี้ ปัจจุบันการดำเนินการด้านใบอนุญาตขับรถทุกชนิดทั้งการขอใหม่และการต่ออายุใบอนุญาตขับรถ กรมการขนส่งทางบกมีบริการจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสำนักงานขนส่ง วันที่ และเวลาที่สะดวกได้ด้วยตนเอง และสำหรับการต่ออายุใบอนุญาตขับรถ สามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนำผลผ่านการอบรมมาติดต่อที่สำนักงาน ลดขั้นตอนและลดระยะเวลาในการติดต่อ ดังนั้น ขอประชาสัมพันธ์แจ้งเตือนประชาชนอย่าหลงเชื่อหากมีผู้ใดแอบอ้างอาสาดำเนินการด้านในอนุญาตขับรถให้โดยเด็ดขาดขอให้ตรวจสอบแหล่งที่มาของข้อมูลข่าวสาร หากเผยแพร่โดยบัญชีที่ไม่คุ้นเคยหรือเป็นบุคคลธรรมดาสามารถแจ้งเบาะแสมายังกรมการขนส่งทางบกได้โดยตรง หรือโทรสายด่วน 1584 ตลอด 24 ชั่วโมง
วันศุกร์ที่ 23 กรกฎาคม 2564
รัฐบาลผลักดันอุตสาหกรรมเมล็ดพันธุ์พืช สร้างความยั่งยืนภาคการเกษตร ร่วมขบวนส่งออกโต คาดแตะ10,000 ล้านบาทภายในปีหน้า
รัฐบาลผลักดันอุตสาหกรรมเมล็ดพันธุ์พืช สร้างความยั่งยืนภาคการเกษตร ร่วมขบวนส่งออกโต คาดแตะ10,000 ล้านบาทภายในปีหน้า
วันนี้ 23 ก.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า ตามนโยบายรัฐบาลที่ให้ความสำคัญกับการขับเคลื่อนเศรษฐกิจประเทศ มุ่งเน้นเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือที่เรียกกันทั่วไปว่าเศรษฐกิจBCG ซึ่งส่วนหนึ่งของการเดินหน้าในเรื่องดังกล่าว นายกรัฐมนตรี พลเอกประยุทธ์ จันทร์โอชา ได้ตั้งเป้าให้ประเทศไทยเป็นศูนย์กลางการพัฒนาและวิจัยเมล็ดพันธุ์ข้าวและพืชผักในภูมิภาค เพื่อผลักดันระบบการเกษตรไทยสู่การเกษตรยั่งยืนบนความหลากหลายทางชีวภาพ  พร้อมต่อยอดการพัฒนาเมล็ดพันธุ์เป็นสินค้าส่งออกในอนาคต
และเพื่อให้บรรลุเป้าหมายดังกล่าว กระทรวงเกษตรและสหกรณ์ ได้เดินหน้าโครงการพัฒนาเป็นศูนย์กลางเมล็ดพันธุ์รองรับประชาคมอาเซียน ซึ่งเป็นความร่วมมือระหว่างภาครัฐและเอกชน ทั้งสำนักงานพัฒนาวิทยาศาสตร์และเทคโนโลยีแห่งชาติ (สวทช.) หน่วยงานภาครัฐอีก 5 หน่วยงาน สถาบันการศึกษา 10 สถาบัน บริษัทเมล็ดพันธุ์ 60 บริษัท (จาก 5 อุตสาหกรรม) มุ่งเป้าประเทศไทยเป็นศูนย์กลางเมล็ดพันธุ์ในระดับสากล (Seed Hub) ที่มีความพร้อมทั้งทางด้านการวิจัยพัฒนา การผลิต การจำหน่าย การนำเข้า - ส่งออก เมล็ดพันธุ์ที่หลากหลายมีคุณภาพดี ในปริมาณให้เพียงพอต่อความต้องการทั้งภายในและภายนอกประเทศ
ทั้งนี้ ตัวเลขในปี 2563 ประเทศไทยสามารถผลิตเมล็ดพันธุ์คุณภาพดีหลากหลายชนิด มีมูลค่ารวม 1.1หมื่นล้านบาท แบ่งเป็นเมล็ดพันธุ์เพื่อใช้เพาะปลูกในประเทศ 4.3 พันล้านบาท และเพื่อส่งออก 129 ประเทศ มูลค่า 7.4 พันล้านบาท โดยตลาดสำคัญอยู่ในกลุ่มประเทศอาเซียน และเอเซียแปซิฟิก เป็นมูลค่าที่เพิ่มขึ้นจากการส่งออกปี 2548 อย่างมาก อยู่ที่  1.5 พันล้านบาท โดยส่วนใหญ่ร้อยละ 70 เป็นการรับจ้างผลิต  สำหรับในปี 2565 คาดการณ์ว่ามูลค่าการส่งออกจะไม่ต่ำกว่า 1 หมื่นล้านบาท ซึ่งมูลค่าการส่งออกและจำนวนประเทศผู้ซื้อเมล็ดพันธุ์ของไทยที่เพิ่มขึ้นนี้ สะท้อนถึงการยอมรับจากต่างประเทศในความสามารถของการผลิตเมล็ดพันธุ์ ความก้าวหน้าทางวิชาการด้านการวิจัยพัฒนา ตลอดจนศักยภาพในการขยายตัวและต่อยอดสร้างมูลค่าเพิ่มของอุตสาหกรรมเมล็ดพันธุ์ไทยในระดับสากล
"ท่านนายกฯ ให้ความสำคัญอย่างมากในการพัฒนาไทยเป็นฐานของอุตสาหกรรมเมล็ดพันธุ์ ซึ่งเป็นตัวอย่างหนึ่งของการพัฒนาโมเดลเศรษฐกิจ BCG ที่ดี อุตสาหกรรมนี้เป็นต้นน้ำในกระบวนการเพาะปลูกและผลิต ส่งเสริมผลผลิตทางการเกษตรให้มีคุณภาพดี สร้างรายได้ให้เกษตรกร เพิ่มอัตราการเติบโตทางเศรษฐกิจ  ที่สำคัญยังทำให้ชุมชนเข้มแข็งขึ้นอาชีพเกษตรกรมีความยั่งยืน ซึ่งเป็นเจตนารมณ์ของนายกรัฐมนตรีและรัฐบาล” นางสาวรัชดา ฯ กล่าว
.....
วันจันทร์ที่ 14 กุมภาพันธ์ 2565
โฆษกรัฐบาลแจง “นายกฯ ” ขอพรรคร่วมรัฐบาลช่วยกันทำงานเต็มที่เพื่อประเทศชาติและประชาชน ไม่ใช่เฉพาะแค่เรื่องการเมือง วอนอย่าหยิบยกมาเป็นประเด็น
โฆษกรัฐบาลแจง “นายกฯ ” ขอพรรคร่วมรัฐบาลช่วยกันทำงานเต็มที่เพื่อประเทศชาติและประชาชน ไม่ใช่เฉพาะแค่เรื่องการเมือง วอนอย่าหยิบยกมาเป็นประเด็น
วันที่ 14 ก.พ. 65 นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ขอความร่วมมือให้พรรคร่วมรัฐบาลช่วยกันทำงานเต็มที่เพื่อประเทศชาติและประชาชนว่า ท่านนายกฯ ขอความร่วมมือจากทุกพรรคร่วมรัฐบาลให้ช่วยกันทำงานในทุกเรื่อง ทั้งการเมือง เศรษฐกิจ สังคมและการแก้ปัญหาความเดือดร้อนให้กับประชาชน โดยไม่ได้เฉพาะแค่ว่าเรื่องการเมืองเท่านั้น และไม่ได้เฉพาะเจาะจงว่าขอความร่วมมือจากพรรคภูมิใจไทยเพียงพรรคเดียว แต่ขอความร่วมมือจากทุกพรรคร่วมรัฐบาล ซึ่งที่ผ่านมาพรรคร่วมรัฐบาลเองก็ช่วยกันทำงานเป็นอย่างดีอยู่แล้ว ดังนั้น ไม่อยากให้มีการหยิบยกประเด็นนี้ไปขยายผลว่า ท่านนายกฯ ขอความร่วมมือจากพรรคร่วมรัฐบาลเฉพาะเรื่องการเมืองเท่านั้น
"ที่ผ่านมาพรรคร่วมรัฐบาลร่วมกันทำงานเพื่อประเทศชาติและประชาชนในทุกเรื่องเป็นอย่างดีมาตลอด การที่ท่านนายกฯ ขอความร่วมมือจากพรรคภูมิใจไทยในครั้งนี้ก็เป็นเรื่องปกติเหมือนที่ท่านนายกฯ เคยขอความร่วมมือจากพรรคร่วมรัฐบาลพรรคอื่น ๆ และเป็นการขอความร่วมมือให้ช่วยกันทำงานเพื่อประเทศในทุกเรื่องอย่างเต็มที่ ไม่ได้ขอให้ช่วยกันทำงานเฉพาะเรื่องการเมืองเพียงอย่างเดียว จึงไม่อยากให้มีการหยิบยกเรื่องนี้มาขยายผลเป็นเรื่องการเมือง" นายธนกร กล่าว
.......................
วันศุกร์ที่ 19 พฤศจิกายน 2564
รมว.เฮ้ง ย้ำเส้นตาย 1 วันก่อนปิดลงทะเบียนเข้าร่วมโครงการช่วย SMEs
รมว.แรงงาน เชิญชวน SMEs รับเงินอุดหนุนจากรัฐ 3,000 บาท ต่อหัวลูกจ้างต่อเดือน เส้นตายลงทะเบียน 20 พ.ย. นี้ พร้อมสร้างความมั่นใจรัฐไม่นำเงินอุดหนุนไปคิดภาษีเงินได้
วันที่ 19 พฤศจิกายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมและรักษาระดับการจ้างงานในธุรกิจ SMEs ที่ดำเนินการโดยกรมการจัดหางาน กระทรวงแรงงาน กำลังจะสิ้นสุดระยะเวลาลงทะเบียนในวันที่ 20 พ.ย. 64 หลังเปิดให้นายจ้าง สถานประกอบการลงทะเบียนรับสิทธิเป็นระยะเวลา 1 เดือน ซึ่งมีสถานประกอบการลงทะเบียนเข้าร่วมโครงการแล้ว 201,761 ราย หรือร้อยละ 51.12 ช่วยรักษาระดับการจ้างงานลูกจ้างสัญชาติไทย 2,873,878 คน หรือร้อยละ 71.25 โดยขณะนี้เหลือเวลาลงทะเบียนเพียง 1 วัน จากนั้นระบบจะปิดรับลงทะเบียนในวันที่ 20 พ.ย. 64 เวลาเที่ยงคืน และเริ่มเปิดให้ดำเนินการยื่นเรื่องขอทบทวนสิทธิ์ผ่านเว็บไซต์ “ส่งเสริมการจ้างงานเอสเอ็มอี.doe.go.th” ตั้งแต่ 21 – 27 พ.ย. 64 สำหรับนายจ้างภาคเอกชนที่อยู่ในระบบประกันสังคม (ฐานทะเบียนข้อมูลประกันสังคม มาตรา 33 สถานะ Acive) ที่มีลูกจ้างรวมทุกสาขาไม่เกิน 200 คน ณ วันที่ 16 ต.ค. 64 แต่ลงทะเบียนผ่านเว็บไซต์แล้วระบบแจ้งว่า "ขาดคุณสมบัติ" หรือมีการเปลี่ยนเจ้าของกิจการ เนื่องจากเจ้าของเดิมเสียชีวิต หรือสาเหตุอื่น ๆ ก่อนวันที่ 16 ต.ค. 64 รวมทั้งกรณีอื่นๆ
“สำหรับนายจ้าง สถานประกอบการ ที่ยังมีความกังวลว่าจะมีการคิดภาษีย้อนหลัง จากเงินจำนวนนี้ที่รัฐบาลอุดหนุน ผมขอยืนยันอีกครั้งว่าท่านพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีความตั้งใจจะอุดหนุนเงินช่วยนายจ้างในโครงการฯ นี้ เพื่อเสริมสภาพคล่อง สร้างความแข็งแรงและฟื้นฟูกิจการในธุรกิจ SMEs โดยไม่มีการนำเงินอุดหนุนไปคิดเป็นรายได้ หรือคำนวณเป็นรายจ่ายในการหักภาษีแต่อย่างใด” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขอให้นายจ้าง/สถานประกอบการภาคเอกชนที่อยู่ในระบบประกันสังคม และมีลูกจ้างรวมทุกสาขาไม่เกิน 200 คน ที่ประสงค์ร่วมโครงการฯ สมัครร่วมโครงการ ผ่านเว็บไซต์ “ส่งเสริมการจ้างงานเอสเอ็มอี.doe.go.th” เพื่อตรวจสอบคุณสมบัติ ภายในวันที่ 20 พ.ย. 64 เพื่อรับเงินอุดหนุนจากรัฐบาล ในอัตรา 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 - มกราคม 2565 ในกรณีที่นายจ้างไม่สามารถลงทะเบียนร่วมโครงการฯผ่านระบบด้วยตนเอง สามารถนำเอกสารซึ่งประกอบด้วย หนังสือมอบอำนาจติดอากรแสตมป์ 30 บาท สำเนาบัตรประจำตัวประชาชนผู้มอบอำนาจและผู้รับมอบอำนาจ สำเนาหน้าสมุดบัญชีธนาคาร (กรณีใช้บัญชีกระแสรายวัน ให้ใช้สมุดหน้าเช็คที่มีชื่อนายจ้างและเลขบัญชี) และสำเนาหนังสือรับรองการจะทะเบียนนิติบุคคล หรือสำเนาบัตรประจำตัวประชาชน (นายจ้างบุคคลธรรมดา) โดยลงลายมือชื่อรับรองสำเนาถูกต้องทุกฉบับ ติดต่อที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 เพื่อให้เจ้าหน้าที่ดำเนินการให้ หรือหากต้องการสอบถามข้อมูลเพิ่มเติมให้ติดต่อได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694
วันศุกร์ที่ 27 สิงหาคม 2564
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน
วันที่ ๒๖ สิงหาคม ๒๕๖๔ กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน ในโครงการ “ปันน้ำใจ คนไทยไม่ทิ้งกัน”ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รวมถึงผู้ติดเชื้อโควิด-๑๙ ที่อยู่ระหว่างการกักตัวดูแลรักษาตนเอง (Home Isolation) และแจ้งขอความช่วยเหลือผ่าน jitasa.care โดยมีนางยุพา ทวีวัฒนะกิจบวร ปลัดกระทรวงวัฒนธรรมพร้อมด้วย นางโชติกา อัครกิจโสภากุล ผู้ช่วยปลัดกระทรวงวัฒนธรรม นางสาวฐิต์ณัฐ สมบัติศิริ วัฒนธรรมจังหวัดปทุมธานี และเจ้าหน้าที่ ร่วมมอบถุงยังชีพดังกล่าว
วันพุธที่ 20 ตุลาคม 2564
พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"...ความกตัญญูกตเวที
คือสภาพจิตที่รับรู้ความดี
และยินดีที่จะกระทำความดี
โดยศรัทธามั่นใจ
คนมีกตัญญูจึงไม่ลบล้างทำลายความดี
ไม่ลบหลู่ผู้ที่ได้ทำความดีมาก่อน..."
#รัชกาลที่๙ #สำนักงานปลัดกระทรวงกลาโหม #กระทรวงกลาโหม
วันจันทร์ที่ 21 มิถุนายน 2564
รมว.สุชาติ รับลูกนายกฯ ยกระดับหน่วยงานเฝ้าฟังข่าวสารเดิม เป็น ศูนย์ต่อต้านข่าวปลอม (Anti – Fake News Center) กระทรวงแรงงาน
รัฐมนตรีว่าการกระทรวงแรงงาน รับลูกนายกรัฐมนตรี ยกระดับหน่วยงานเฝ้าฟังข่าวสารประจำศูนย์อำนวยการแรงงานแห่งชาติ อาคารกระทรวงแรงงาน ชั้น 5 เป็น“ศูนย์ต่อต้านข่าวปลอม (Anti – Fake News Center) กระทรวงแรงงาน”เพื่อชี้แจงข่าวสารที่บิดเบือนไปจากข้อเท็จจริง
เมื่อวันที่ 21 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนในการรับรู้ข้อมูลข่าวสารที่เผยแพร่ในหลายช่องทาง ซึ่งสร้างความเข้าใจที่คลาดเคลื่อนให้ประชาชน โดยเฉพาะอย่างยิ่งในช่วงสถานการณ์การแพร่ระบาดของโรคโควิด-19 โดยที่ผ่านมาพบว่า มีผู้มีเจตนาไม่หวังดีเผยแพร่ข้อมูลข่าวสารอันเป็นเท็จ หรือที่คลาดเคลื่อนจากความเป็นจริงผ่านสื่อออนไลน์เป็นจำนวนมาก ทำให้ประชาชนผู้ติดตามข่าวสารเกิดความเข้าใจผิด เกิดความสับสน จึงได้สั่งการให้ทุกส่วนราชการช่วยกันตรวจสอบข่าวปลอมที่เกี่ยวข้องกับหน่วยงานของตนเอง สกัดกั้นข่าวปลอม เร่งชี้แจงให้ข้อมูลที่ถูกต้องให้ประชาชนได้รับทราบอย่างรวดเร็ว โดยให้จัดตั้งศูนย์ต่อต้านข่าวปลอม (Anti – Fake News Center) ประจำกระทรวง เพื่อชี้แจงข่าวสารที่บิดเบือนไปจากข้อเท็จจริงให้ประชาชนได้รับทราบอย่างทันท่วงที ขณะเดียวกันแต่ละหน่วยงานราชการก็จะดำเนินการทางกฎหมายกับบุคคลที่จงใจเผยแพร่ข่าวบิดเบือนหรือข้อมูลเท็จสร้างความตื่นตระหนกแก่สังคมอย่างเด็ดขาด โดยไม่ต้องรอให้กระทรวงดิจิทัลเพื่อเศรษฐกิจและสังคมดำเนินการแต่ฝ่ายเดียว
นายสุชาติกล่าวว่า การดำเนินงานต่อต้านข่าวปลอมของกระทรวงแรงงานที่ผ่านมากระทรวงได้มีหน่วยงานเฝ้าฟังข่าวสารประจำศูนย์อำนวยการแรงงานแห่งชาติ ซึ่งตั้งอยู่ชั้น 5 อาคารกระทรวงแรงงาน โดยจะทำหน้าที่ในการตรวจสอบข่าวจากสื่อต่าง ๆ รวมทั้งสื่อสังคมออนไลน์ เป็นประจำทุกวัน และจะรายงานข่าวสารด้านแรงงานทั้งหมดในกลุ่มไลน์ “ข่าวรอบวัน” ซึ่งเจ้าหน้าที่ด้านประชาสัมพันธ์ของทุกส่วนราชการในสังกัดกระทรวงแรงงาน จะทำหน้าที่ตรวจสอบข้อมูลในรายละเอียดข่าวว่ามีการนำเสนอข้อมูลที่ผิด/บิดเบือนหรือไม่ อย่างไร หากตรวจสอบพบข่าวปลอมหรือข่าวที่มีข้อมูลผิด/บิดเบือน หน่วยงานนั้นๆ จะดำเนินการชี้แจงโดยจะมีหนังสือแจ้งเป็นทางการไปยังบรรณาธิการข่าว เพื่อชี้แจงข้อมูลที่ถูกต้อง และขอความอนุเคราะห์ให้แก้ไขข้อมูลหรือนำเสนอข่าวใหม่อีกครั้ง รวมทั้งจัดทำ press release หรือแถลงข่าว เพื่อชี้แจงข้อมูลที่ถูกต้องกับสื่อมวลชนและเผยแพร่ในช่องทางต่าง ๆ ต่อสาธารณชนให้รับทราบข้อมูลที่ถูกต้องต่อไป ทั้งนี้ กระทรวงแรงงานโดยกรมการจัดหางาน และกรมพัฒนาฝีมือแรงงาน ยังเป็นหน่วยงานติด 10 อันดับแรกในการให้ความร่วมมือชี้แจงข่าวเฟกนิวส์ตอบกลับกระทรวงดีอีเอสอย่างรวดเร็ว
“ตามที่ท่านนายกรัฐมนตรี มีบัญชาให้จัดตั้งศูนย์ต่อต้านข่าวปลอมประจำกระทรวงขึ้น ผมจึงได้สั่งการให้กระทรวงแรงงานยกระดับหน่วยงานเฝ้าฟังข่าวสารประจำศูนย์อำนวยการแรงงานแห่งชาติ อาคารกระทรวงแรงงาน ชั้น 5 เป็น“ศูนย์ต่อต้านข่าวปลอม (Anti – Fake News Center) กระทรวงแรงงานในทันที”นายสุชาติกล่าวในท้ายสุด
วันอาทิตย์ที่ 3 เมษายน 2565
ทีมวิจัยไทยเจ๋ง! สร้าง “ไวรัสตัวแทนไวรัสโควิด-19” สำเร็จ ลดค่าใช้จ่ายในการวิจัยวัคซีน/ยา ได้ 20 - 30 เท่า
.....
ทีมวิจัยไบโอเทคของสำนักงานพัฒนาวิทยาศาสตร์และเทคโนโลยีแห่งชาติ (สวทช.) สร้าง “ไวรัสตัวแทน ไวรัสโควิด-19” ได้สำเร็จเป็นครั้งแรกของประเทศไทย ช่วยให้นักวิจัยทำงานเชิงรุกในการพัฒนาวัคซีน สูตรฉีดวัคซีนและยาได้อย่างรวดเร็ว โดยเมื่อพบการกลายพันธุ์ นักวิจัยสามารถนำข้อมูลรหัสพันธุกรรมมาสร้างไวรัสตัวแทนเพื่อใช้ในการวิจัยได้ทันที ไม่ต้องรอให้มีการติดเชื้อสายพันธุ์ใหม่ในประเทศแล้วนำเชื้อออกมาจากผู้ป่วย ซึ่งวิธีนี้มีความปลอดภัยสูงเพราะไวรัสตัวแทนไม่ก่อโรค
.
การทำวิจัยด้วย “ไวรัสตัวแทน” ทำได้ในห้องปฏิบัติการของสถานพยาบาลทั่วไป สามารถแสดงผลการเปลี่ยนแปลงของเซลล์ให้เห็นได้อย่างรวดเร็วใน 48 ชั่วโมง และทำการทดสอบได้มากถึงครั้งละ 90 ตัวอย่าง ต่างจากไวรัสจริงที่ต้องใช้เวลา 5 - 6 วัน และทำได้เพียงครั้งละ 6 ตัวอย่างเท่านั้น ที่สำคัญคือ การใช้ไวรัสตัวแทนช่วยลดค่าใช้จ่ายในการปฏิบัติงานได้มากถึง 20 - 30 เท่า
.
นับจากนี้การวิจัยวัคซีน สูตรฉีดวัคซีน และยาของไทย จะราบรื่นและรวดเร็วมากยิ่งขึ้น พร้อมรับมือกับการกลายพันธุ์ของโรคโควิด-19 รวมถึงโรคอุบัติใหม่ในอนาคต
#ไทยคู่ฟ้า#ร่วมต้านโควิด19
-------------------
วันจันทร์ที่ 28 มีนาคม 2565
กรมเจ้าท่า แถลงข่าวกรณีเรือ อัมภา 8 เกิดเหตุเพลิงไหม้กลางแม่น้ำเจ้าพระยา บริเวณจังหวัดสมุทรปราการ
...
จากเหตุการณ์ เรือบรรทุกน้ำมัน เกิดเหตุเพลิงไหม้กลางแม่น้ำเจ้าพระยา บริเวณจังหวัดสมุทรปราการ เวลาประมาณ 13.40 น. ของวันที่ 27 มีนาคม 2565 ที่ผ่านมา พลเอก ประยุทธ์ จันทร์โอชา นายกรัฐมนตรี ได้ติดตามสถานการณ์ และ การดำเนินการอย่างต่อเนื่อง และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้สั่งการให้ กรมเจ้าท่า กำกับ ควบคุม และบูรณาการ การปฏิบัติการควบคุมสถานการณ์ร่วมกับทุกหน่วยที่เกี่ยวข้อง ให้เกิดความปลอดภัยและเกิดผลกระทบกับประชาชน ธรรมชาติ และสิ่งแวดล้อมให้น้อยที่สุด
นายสมพงษ์ จิรศิริเลิศ รองอธิบดีกรมเจ้าท่า เปิดเผยว่า สำนักงานเจ้าท่าสาขาสมุทรปราการ ได้รับแจ้งมีเรือชื่อ อัมภา 8 หมายเลขทะเบียน 510084556 หมายเลข IMO 8740101 ประเภทการใช้ บรรทุกผลิตภัณฑ์น้ำมันที่มีจุดวาบไฟต่ำ กว่า 60 องศาเซลเซียส ขนาด 2,118 ตันกรอส สัญชาติไทยเดินทางมาจาก เกาะสีชัง บรรทุกน้ำมันดิบ 3,200,000 ลิตร เพื่อเดินทางไปยัง ท่าเทียบเรือหมายเลข 18B (โรงกลั่นน้ำมันบางจาก) กรุงเทพมหานคร เมื่อเรือเดินทางมาถึงแม่น้ำเจ้าพระยา บริเวณหน้าปากคลองสรรพสามิต ตำบลพระสมุทรเจดีย์ อำเภอพระสมุทรเจดีย์ จังหวัดสมุทรปราการ ได้เกิดเพลิงไหม้ขึ้น ในการนี้ สํานักงานเจ้าท่าสาขาสมุทรปราการ ได้นําเรือตรวจการณ์เจ้าท่า 222 , 214 และ 264 ออกตรวจสอบความเสียหาย เบื้องต้นพบว่า เรือเกิดเหตุเพลิงไหม้จากหัวเรือ มีผู้เสียชีวิต 1 ราย คือนายประสิทธิ์ สุภัทร์วัน อายุ 43 ปี ตำแหน่งต้นเรือ และมีผู้บาดเจ็บ 1 ราย คือนายณัชพิษณุพงศ์ มาเนียม อายุ 26 ปีตำแหน่งผู้ช่วยต้นเรือ ถูกนำตัวส่งโรงพยาบาล ส่วนนายเรือและเจ้าหน้าที่ประจำเรืออีก 12 ราย ปลอดภัย ในส่วนของน้ำมันดิบในระวางเรือไม่มีการรั่วไหล
สำหรับการดำเนินการ สำนักงานเจ้าท่าสาขาสมุทรปราการ ได้สั่งการให้เรือศรีสมบูรณ์ 5 (เรือทัก) เรือศรีสมบูรณ์ 11 (เรือทัก) เรือศรีธนารักษ์ 8 (เรือขจัดคราบน้ำมัน) เรือเด่นสุทธิ (เรือขจัดคราบน้ำมัน) เตรียมพร้อมหากเกิดสถานการณ์ฉุกเฉิน พร้อมกับออกประกาศกรมเจ้าท่าให้ผู้ควบคุมเรือที่แล่นผ่านบริเวณดังกล่าวให้ใช้ความระมัดระวังในการเดินเรือ และออกคำสั่งห้ามใช้เรือจนกว่าจะแก้ไข และต้องผ่านการตรวจเรือจากเจ้าพนักงานตรวจเรือแล้วเท่านั้น พร้อมกันนี้ กรมเจ้าท่า จะดำเนินการ ตั้งคณะกรรมการสอบสวนอุบัติเหตุ เพื่อหาสาเหตุเพื่อกำหนดมาตรการป้องกันต่อไป และในวันนี้ (28 มีนาคม 2565) นายฉัตรชัย เวชสาร ผู้อำนวยการสำนักงานเจ้าท่าสาขาสมุทรปราการ ได้เชิญลูกเรือทั้งหมดมาสอบสวนอุบัติเหตุ ในเวลาประมาณ 10.00 น. ณ สำนักงาน ฯ และให้บริษัท เกรส โอเชียน มารีน จำกัด) ที่บริหารเรือลำดังกล่าว จัดทำแผนการขนถ่ายน้ำมันดิบ จากตัวเรือ อัมภา 8 เสนอต่อกรมเจ้าท่าเพื่อพิจารณาอนุมัติแผนดำเนินการต่อไป
วันพฤหัสบดีที่ 24 มีนาคม 2565
นายกฯ ชื่นชม “สมเกียรติ จันทรา” นักบิดไทยคนแรก คว้าแชมป์ Moto2
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดีกับนายสมเกียรติ จันทรา หรือ “คิงคองก้อง” ที่คว้าชัยชนะการแข่งขันจักรยานยนต์ทางเรียบชิงแชมป์โลก MotoGP รุ่น Moto2 ฤดูกาล 2022 สนามที่ 2 รายการอินโดนีเซียน กรังด์ปรีซ์ (Indonesian Grand Prix) ซึ่งจัดขึ้นที่สนามแข่งเปอร์ตามินา มันดาลิกา เซอร์กิต ประเทศอินโดนีเซีย เมื่อวันที่ 20 มี.ค. ที่ผ่านมา
.
สร้างประวัติศาสตร์เป็นคนไทยคนแรกที่คว้าชัยชนะและได้ยืนบนโพเดียมสูงสุดในการแข่งขันระดับเวิลด์กรังด์ปรีซ์ และถือเป็นนักกีฬาจากเอเชียตะวันออกเฉียงใต้คนแรกที่คว้าแชมป์ได้
.
พร้อมชื่นชมความสามารถและความพยายามฝึกซ้อมอย่างหนักของนักกีฬา จนสามารถคว้าชัยชนะได้อย่างยิ่งใหญ่ รวมถึงขอบคุณความทุ่มเททำงานหนักของทีมงานทุกคนซึ่งเป็นส่วนหนึ่งในการสร้างประวัติศาสตร์ในครั้งนี้ และเชิญชวนชาวไทยร่วมส่งกำลังใจเชียร์นักกีฬาในการแข่งขันรายการต่อไปที่จะมีขึ้นในสัปดาห์ที่จะถึงนี้ด้วย
#ไทยคู่ฟ้า#ร่วมต้านโควิด19
-------------------